Birgitte Ravn på dagtilbudsområdet 2014-2018 
Sagsfremstilling 
118.     Birgitte Ravn på dagtilbudsområdet 2014-2018 - Åbent 
  
  
SAGENS INDHOLD 
Børn og Skole har i lighed med tidligere år udarbejdet en analyse af pladsbehovet på dagtilbudsområdet. 
Pladsanalysen er et af Favrskov Kommunes centrale redskaber til at styre og dimensionere kapaciteten på 
dagtilbudsområdet. Analysen vurderer pasningsbehovet over en femårig periode på baggrund af 
befolkningsprognosen for kommunens 0-6-årige børn. 
  
Formålet med analysen er at sikre, at pasningsgarantien kan overholdes inden for den afsatte økonomiske ramme. 
Analysen forholder sig til udviklingen i både Favrskov Kommunes tre anvisningsområder – Hadsten, Hammel/Ulstrup 
og Hinnerup – og i de underliggende lokale pasningsdistrikter.  
  
Udbuddet af pladser forandrer sig en smule i løbet af året. Det betyder, at forudsigelserne om dagtilbuddenes 
kapacitet og behov løbende forandrer sig.  
  
VURDERING 
På 0-2-års området er der et voksende overskud af pladser. Overskuddet vokser fra 37 pladser i 2014 til 89 pladser 
i 2016, hvorefter det falder til 75 overskydende pladser i 2018.  
  
I de enkelte anvisningsområder er der et overskud af pladser i [adresse] og [adresse], mens 
der i Hinnerup-området fra 2015 og frem er nogenlunde balance. Der er igennem 2013 og 2014 reduceret i antallet 
af dagplejere fra 259 til 239, men med et voksende antal overskydende pladser vil der være behov for yderligere 
tilpasning. Det voksende antal overskydende pladser i forhold til sidste års prognose skyldes, at der var 54 færre 0-
årige 1. januar 2014 end forventet. Forklaringen på dette er en rekordlav fertilitet (antal fødte pr. kvinde) i [adresse] 
Kommune i 2013. 
  
På 3-6-års området er der fortsat et betydeligt overskud af pladser for Favrskov Kommune samlet set. Der er 134 
overskydende pladser i 2014 stigende til 422 pladser i overskud i 2018.  
  
Det voksende overskud af pladser er størst i anvisningsområde Hadsten og Hammel/Ulstrup, men der er i alle 
områder et voksende overskud af pladser fra 2016 og frem. I medfør heraf tilpasser områdelederne i alle 
anvisningsområderne løbende antallet af medarbejdere til det faktiske antal indmeldte børn.  Normeringerne 
reguleres årligt, så de enkelte institutioner tildeles et så nøjagtigt budget som muligt. Selvom der er et overskud af 
 
Byråd 
24. juni 2014 
Sagsnr. 710-2014-
12181 
Dok.nr. 710-2014-
138115 
Sagsbehandler 
DPHNED 
  
Tidl. politisk behandling 
  
Forventet sagsgang 
BS-U, ØK, BY 
Lovgrundlag 
  
pladser, så ’følger pengene barnet’ i forbindelse med budget-/ressource-tildelingen. Det betyder, at institutionerne 
får penge for det antal børn, de passer. Den enkelte enhed er dog garanteret et minimumsbudget svarende til 36 
årspladser. Det betyder, at hver enhed er sikret betaling for 36 børn i gennemsnit. Børn og Skole forsøger derfor i 
pladsanvisningen at sikre, at den enkelte enhed når op på minimum 36 børn i gennemsnit. Det kan betyde, at større 
institutioner ikke ’fyldes op’, og at potentialet ved stordrift dermed ikke udnyttes fuldt ud. 
  
Den specifikke udvikling i de lokale pasningsdistrikter fremgår af vedlagte Birgitte Ravn på dagtilbudsområdet 
2014-2018. 
  
I pladsanalysen afsnit 5 vurderer Børn og Skole handlemulighederne i de enkelte pasningsdistrikter. Børn og Skole 
foreslår, at reduktionen i antallet af 0-2-års pladser sker ved at reducere i antallet af dagplejepladser, mens antallet 
af vuggestuepladser søges fastholdt på et uændret niveau. 
  
Antallet af dagplejepladser udgør i dag 79 % af 0-2-års pladserne i [adresse]. Er der mangel på 0-2-års 
pladser, foreslår Børn og Skole, at der forsøges ansat dagplejere. Er det ikke muligt, vil der kunne oprettes 
vuggestuepladser.  
  
På 3-6-års området foreslår Børn og Skole, at der udfases en mindre institution i Hammel by i 2015 og to mindre 
institutioner i [adresse] i 2015.  
  
Begge steder anbefales det, at udfasningen følger de hensyn, som bestyrelserne i Hadsten og Hammel har peget 
på, herunder eksempelvis: 
  
· Hvis antallet af dagtilbudspladser reduceres, bør man være opmærksom på, at de koncepter, som i dag er knyttet 
til konkrete bygninger, kan leve videre i andre bygninger. 
· Hvis der bygges nyt eller eksisterende institutioner bygges om, bør der lægges vægt på fleksibilitet, som bidrager 
til, at bygningerne kan anvendes til forskellige aldersgrupper og koncepter. 
· Behovet for bygninger til dagtilbud skal ses i sammenhæng med den samlede kommunale bygningsmasse. 
· Eventuelt nybyggeri bør tænkes i ’nærhed/tilknytning’ til skole.  
· Opmærksomhed på sammenhængen mellem børnehaver og skoledistrikter. 
  
Der er fra bestyrelserne i Hadsten og Hammel opbakning til at nedlægge en eller flere enheder for at skabe en 
bedre drift af det samlede dagtilbud i [adresse] og Hammel by. For den fulde oversigt over hensynene henvises til 
notaterne ”Fremtidens dagtilbud i Hammel by” og ”Fremtidens dagtilbud i [adresse] (vedlagt). 
  
Overskuddet af pladser er ikke helt så stort i Ulstrup, som i Hammel og Hadsten. Derfor foreslås det, at udviklingen i 
Ulstrup-området følges tæt, herunder efterspørgslen efter pladser i [adresse], idet antallet af overskydende pladser i 
Ulstrup afhænger af efterspørgslen til den private institution i [adresse]. 
  
INDDRAGELSE/KOMMUNIKATION 
I forbindelse med sidste års pladsanalyse på dagtilbudsområdet anmodede Byrådet, forvaltningen om at ”følge 
udviklingen i børnetallet tæt i samråd med områdebestyrelserne med henblik på at vurdere, om den konstaterede 
tendens i børnetalsudviklingen fortsættes”. På den baggrund har der været nedsat arbejdsgrupper i Hadsten og i 
Hammel med repræsentanter fra områdebestyrelserne. De to arbejdsgrupper har bl.a. formuleret en række hensyn, 
som de mener, bør vægtes højt i arbejdet med den fremtidige dagtilbudsstruktur i henholdsvis [adresse] og 
[adresse]. Områdebestyrelserne har tilsluttet sig disse hensyn. Herudover har arbejdsgrupperne udarbejdet 
modeller til inspiration for den fremtidige dagtilbudsstruktur (se vedlagte notater).   
  
ØKONOMISKE KONSEKVENSER 
De driftsmæssige konsekvenser af det faldende børnetal i forhold til sidste års prognose indarbejdes i det tekniske 
budget for 2015-2018. Børn og Skole planlægger, at der med udgangspunkt i pladsanalysen 2014-2018 udarbejdes 
et konkret forslag til optimering af kapacitetsudnyttelsen i forbindelse med budgetprocessen for budget 2015-2018. 
  
INDSTILLING 
Børne- og skoledirektøren indstiller til Byrådet: 
  
1. At tilpasninger i antallet af 0-2-års pladser som udgangspunkt sker ved reduktion eller udvidelse af pladser i 
dagplejen. Dog således, at der etableres vuggestuepladser, hvis det ikke er muligt at rekruttere tilstrækkeligt med 
dagplejere. 
2. At reduktioner i 3-6-års pladser i Hadsten og Hammel sker ved nedlæggelse af mindre institutioner.  
3. At Børn og Skole udarbejder forslag til optimering af kapacitetsudnyttelsen i forbindelse med budgetprocessen for 
budget 2015-18. 
  
BESLUTNING 
  
Børne- og Skoleudvalget, 2. juni 2014: 
Fraværende: Simone Lassen 
  
Ad. 1 Indstilles godkendt. 
Ad. 2 Indstilles godkendt med den tilføjelse, at Børne- og skoleudvalget også ønsker at bygningernes tilstand indgår 
som kriterie i forbindelse med forslag til nedlæggelse af børnehaver. 
Ad. 3 Indstilles godkendt. 
  
Økonomiudvalget, 17. juni 2014: 
Fraværende: Ingen 
  
Indstillingen fra Børne- og Skoleudvalget indstilles godkendt. 
  
Bilag 
  
  
  
  
Byråd, 24. juni 2014: 
Fraværende: Danny Clausen 
  
Godkendt. 
Birgitte Ravn på dagtilbudsområdet 2014-2018 
710-2014-65753 
Fremtidens dagtilbud i Hammel by 
710-2014-46804 
Fremtidens dagtilbud i [adresse] 
710-2013-255880 
